คปภ. สรุปความเสียหายเหตุจราจล 10 มิ.ย.
คปภ.เตรียมสรุปความเสียหายทั้งหมดจากเหตุการจราจล 10 มิ.ย.นี้
29 พ.ค. 2553

คปภ.เตรียมสรุปความเสียหายทั้งหมดจากเหตุการจราจล 10 มิ.ย.นี้
นางจันทรา บูรณฤกษ์ เลขาธิการคณะกรรมการกำกับและส่งเสริมการประกอบธุรกิจประกันภัย หรือ คปภ. เปิดเผยว่า คปภ.ได้สั่งการให้สมาคมประกันวินาศภัย และบริษัทประกันวินาศภัย สำรวจความเสียหาย กับผู้เอาประกันภัยทุกรายที่ได้รับความเดือดร้อนจากเหตุชุมนุมทางการเมือง อย่างเร่งด่วน โดยเน้นผู้ประกอบการรายย่อยที่ทำประกันอัคคีภัย และประกันความเสี่ยงภัยทรัพย์สิน ที่มีทุนประกันภัยไม่เกิน 5 ล้านบาท โดยให้แล้วเสร็จภายใน วันที่ 3 มิถุนายน เพื่อสรุปความเสียหาย และเร่งให้ความช่วยเหลือ โดยจะทำการรวบรวมความเสียหาย ที่เกิดขึ้นทั้งหมด ภายใน วันที่ 10 มิถุนายน นี้
ส่วนในกรณีที่ผู้เอาประกันภัยไม่ได้ซื้อความคุ้มครองภัยก่อการร้าย ให้บริษัทประกันพิจารณาความช่วยเหลือความเสียหายเป็นรายๆ ไป
นอกจากนี้ ยังเปิดให้บริการสายด่วน 1186 เพื่อให้บริการสอบถามข้อมูลด้วย ส่วนผู้ประกอบการรายใหญ่ ที่มีประกันภัยก่อการร้ายนั้น ขณะนี้บริษัทประกันได้เข้าสำรวจความเสียหายที่เกิดขึ้นแล้ว จากนั้นจะนำไปประเมินค่าสินไหมทดแทน ต่อไป